

**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΙΩΑΝΝΙΝΩΝ**

**ΦΙΛΟΣΟΦΙΚΗ ΣΧΟΛΗ**

**ΤΜΗΜΑ ΦΙΛΟΣΟΦΙΑΣ**

**ΠΜΣ «ΕΠΙΣΤΗΜΕΣ ΤΗΣ ΑΓΩΓΗΣ»**

**Ημερομηνία εξετάσεων για την εισαγωγή Μεταπτυχιακών Φοιτητών/τριών**

**για το ακαδημαϊκό έτος 2025-2026**

Οι εξετάσεις για την εισαγωγή στο Πρόγραμμα Μεταπτυχιακών Σπουδών (Π.Μ.Σ.) «Επιστήμες της Αγωγής» για το ακαδημαϊκό έτος 2025-2026 θα πραγματοποιηθούν τη Τετάρτη 08.10.2025 και ώρα 09.00-12.00 στην αίθουσα 3 (στο ισόγειο του τμήματος Φιλοσοφίας) για τους υποψήφιους/τις υποψήφιες και των δύο κατευθύνσεων.

Θυμίζουμε ότι οι υποψήφιοι/υποψήφιες εξετάζονται γραπτώς σε διαφορετικό γνωστικό αντικείμενο ανάλογα με την ειδίκευση που δηλώνουν. Συγκεκριμένα, το γνωστικό αντικείμενο της εξέτασης για την πρώτη ειδίκευση (Εκπαίδευση, Γλώσσα και Ετερότητες) είναι η «Εισαγωγή στην Παιδαγωγική», ενώ για τη δεύτερη ειδίκευση (Εκπαίδευση και Πολιτική: Διεπιστημονικές Προσεγγίσεις) είναι η «Κοινωνιολογία της Εκπαίδευσης». Όσοι/όσες επιτύχουν στη γραπτή εξέταση, θα κληθούν σε συνέντευξη.

Λόγω των πολλών σχετικών ερωτήσεων που λάβαμε θεωρούμε απαραίτητο να διευκρινίσουμε το εξής: το *ΠΜΣ Επιστήμες της Αγωγής* δεν είναι εξ αποστάσεως πρόγραμμα. Δύναται να πραγματοποιηθεί εξ αποστάσεως μέχρι το 70% των μαθημάτων για λειτουργικούς λόγους. Το μεταπτυχιακό μας πρόγραμμα πραγματοποιείται δια ζώσης και μόνο σε έκτακτη περίπτωση μπορεί ένα μέρος του προγράμματος να πραγματοποιηθεί εξ αποστάσεως με απόφαση της ΣΕΜΣ. Συνεπώς όσοι και όσες εισαχθούν φέτος στο πρόγραμμα, θα πρέπει να παρακολουθούν τα μαθήματα στους χώρους του τμήματος Φιλοσοφίας.

Για περισσότερες πληροφορίες οι ενδιαφερόμενοι μπορούν να απευθύνονται στη Γραμματεία του Τμήματος Φιλοσοφίας (τηλ: 26510–07185 και 26510-07405, ή στην ηλεκτρονική σελίδα του ΠΜΣ (<https://philosophy.uoi.gr/spoudes/metaptychiakes-spoudes/pms-epistimes-tis-agogis/>).

Με τιμή

Ο Διευθυντής του ΠΜΣ

Κων/νος Γκαραβέλας

Επίκουρος Καθηγητής